แนวโน้มหุ้นสัปดาห์หน้าแกว่งขึ้นกรอบจำกัด
กสิกรไทย มองแนวโน้มดัชนีหุ้นในสัปดาห์หน้า มีโอกาสแกว่งตัวขึ้นในกรอบแคบ&nbsp; จับตาการเมืองร้อนแรงอีกหรือไม่
27 ก.พ. 2553

กสิกรไทย มองแนวโน้มดัชนีหุ้นในสัปดาห์หน้า มีโอกาสแกว่งตัวขึ้นในกรอบแคบ  จับตาการเมืองร้อนแรงอีกหรือไม่ 
บริษัทหลักทรัพย์กสิกรไทย และบริษัทศูนย์วิจัยกสิกรไทย จำกัด  มองแนวโน้มในสัปดาห์หน้าตั้งแต่วันที่ 2-5 มี.ค.53 ว่า ดัชนีหุ้นไทยมีโอกาสแกว่งตัวขึ้นในกรอบที่จำกัด จากปัจจัยต่างประเทศเป็นหลัก โดยเฉพาะการยืนยันที่จะใช้อัตราดอกเบี้ยที่ระดับต่ำต่อไปของเฟด ขณะที่ความเคลื่อนไหวทางการเมืองของกลุ่มต่อต้านรัฐบาลยังเป็นปัจจัยกดดันตลาด นอกจากนี้ คงจะต้องติดตามการรายงานตัวเลขเงินเฟ้อเดือน ก.พ. ของกระทรวงพาณิชย์ ส่วนปัจจัยต่างประเทศอื่นๆ ที่ควรจับตา ได้แก่ ทิศทางค่าเงินดอลลาร์ฯ ความเคลื่อนไหวของราคาน้ำมันและสินค้าโภคภัณฑ์ การปรับตัวของตลาดหุ้นภูมิภาค การรายงานตัวเลขเศรษฐกิจที่สำคัญโดยเฉพาะของสหรัฐ จีน และยุโรป ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 717 และ 708 จุด ขณะที่แนวต้านคาดว่าจะอยู่ที่ 730 และ 750 จุด ตามลำดับ